Nafarroako Parlamentuko Mahaiak, 2021eko abenduaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, Nafarroan Eliza Katolikoaren izenean immatrikulatutako finkei ondasun higiezinen gaineko zerga aplikatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko abenduaren 20an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Ekonomia eta Ogasuneko kontseilariak Osoko Bilkuran ahoz erantzun dezan:

Nafarroako Gobernuak, ikerketa sakon eta zehatza egin ostean, Eliza Katolikoak immatrikulatutako ondasunei buruzko informazioa igorri dio Nafarroako Parlamentuari, honek informazio hori eskatu eta gero. Ikertutakotik ondorioztatzen da Nafarroako Eliza Katolikoak gutxienez ere 2.952 finka immatrikulatu dituela guztira foru erkidegoan; horietako asko, Hipoteka Legean ezarritako aparteko mekanismoa baliatuta, zeinaren arabera aski baitzen elizak berak ziurtagiria egitea immatrikulazioa gauzatzeko.

Hori dela-eta, honako hau jakin nahi dut:

Departamentuak ondasun higiezinen gaineko zerga aplikatuko al die Nafarroan Eliza Katolikoaren izenean immatrikulatutako finka guztiei, kontuan hartuta ez daudela gurtzara atxikirik?

Iruñean, 2021eko abenduaren 16an

Foru parlamentaria: Mikel Buil García